Φιλόδημος , Περί θανάτου
Creators: name: Αποστόλου, Ιωάννα Στυλιανού
Publisher: name: Aristotle University of Thessaloniki
Year: 2016
Subjects: Φιλόδημος
Θάνατος
Επικουρισμός
Philodemus
Death
Epicurism

description: Σκοπός της εργασίας είναι η μετάφραση και η ερμηνευτική προσέγγιση του έργου Περί θανάτου του επικούρειου φιλοσόφου Φιλόδημου (110-30 π.Χ.). Ο Φιλόδημος στη συγκεκριμένη πραγματεία επιχειρεί να εξαλείψει από την ψυχή των ανθρώπων τον φόβο του θανάτου, που σύμφωνα με το ηθικό πρόγραμμα των Επικουρείων αποτελεί την πηγή του χειρότερου είδους πόνου και αγωνίας και απομακρύνει το άτομο από την κατάκτηση της ευδαιμονίας. Στο έργο του επιχειρείται ταξινόμηση και ανάλυση πολλών διαφορετικών ειδών φόβου που σχετίζονται με τον θάνατο. Κάποιοι είχαν αναγνωριστεί και από παλαιότερους Επικούρειους, όπως ο φόβος του να είναι κανείς νεκρός, ο φόβος του πρόωρου θανάτου, ο φόβος της μεταθανάτιας αγωνίας και ο φόβος της θνητότητας. Ο Φιλόδημος προσθέτει και άλλα είδη, πάντα με βασικό του μέλημα να αναδείξει τις συνέπειες της επικούρειας θέσης ότι ο θάνατος επιφέρει πλήρη απώλεια της συνείδησης και ότι ο ίδιος ο θάνατος δεν μπορεί να αποτελεί κακό. Επικεντρώνεται σε περιπτώσεις στις οποίες οι άνθρωποι θεωρούν τον θάνατο μέγιστο κακό: περιπτώσεις όπως ο πρόωρος θάνατος, ο θάνατος μακριά από την πατρίδα, ο θάνατος δίχως απογόνους, ο άδοξος ή βίαιος θάνατος, ο απρόσμενος θάνατος, το να αφήσει κανείς πίσω του θλιμμένους φίλους ή ικανοποιημένους εχθρούς, το να ταφεί σε φτωχικό τάφο, το να πεθάνει άδοξα, το να πεθάνει στη θάλασσα ή γνωρίζοντας πως είναι καταδικασμένος στη λήθη των ανθρώπων. Ο Φιλόδημος με τις θεραπείες που προτείνει επιχειρεί να αφαι¬ρέσει σε κάθε περίπτωση τις κενές πεποιθήσεις εξαιτίας των οποίων ο θάνατος θεωρείται εσφαλμένα το υπέρτατο κακό και να τις αντικαταστήσει από αληθείς πεποιθήσεις.
description: The aim of this thesis is the translation and interpretation of Philodemus’ treatise On death. Philodemus, an Epicurean philosopher (110-30 B.C.) attempts to eliminate the fear of death from people’s soul, a fear that according to the moral program of Epicureanism is the source of the worst kind of pain and anxiety that doesn’t allow the person to achieve happiness. In this work Philodemus offers a classification and an analysis of many different kinds of fear associated with death. Some were as well recognized by previous Epicureans, such as fear of being dead, fear of premature death, fear of the afterlife agony and fear of mortality. Philodemus adds other kinds of fear, having constantly in mind to highlight the therapeutic consequences of the Epicurean view that death causes complete loss of consciousness and thus cannot itself be bad. He focuses on cases in which people consider death as the greatest evil: cases such as premature death, death far from home, death without descendants, the inglorious or violent death, the unexpected death, leaving behind grieving friends or satisfied enemies, being buried in a humble tomb, dying in the sea or knowing that they will be forgotten by other people. Philodemus proposes specific treatment for each case and attempts to remove vain and ‘empty’ beliefs because of which death is falsely considered as supreme evil and to replace them by true (Epicurean) beliefs.